Ebenaceae
Ebenaceae je porodica zimzelenih cvjetnica iz reda Ericales, koja uključuje tri roda sa 768 vrsta. Od nih čak 725 je iz roda Diospyros, čiji je najpoznatiji predstavnik Diospyros kaki, a ostale vrste pripadaju rodovima Euclea i Lissocarpa. Porodica je rasprostranjena u tropskim i toplijim umjerenim klimatskim regijama svijeta. Najraznolikija je u prašumama Malezije, u Indiji, tropskoj Africi i tropskoj Americi. Mnoge vrste su cijenjene zbog drveta, posebno ebanovine, plodova i kao ukrasne biljke. Biljke ove porodice potiče iz tropske i suptropske Azije. Najvažnijem rodu Diospyros pripada crno jako tvrdo i teško drvo poznato kao ebanovina Diospyros ebenum. Druga poznata vrsta je kaki, Diospyros kaki, sa ljekovitim plodovima. Rod Euclea također obuhvata više vrsta tvrdog drveta sličnog ebanovini, a uključuje 18 vrsta koje rastu u Africi, na Komorima i Arabijskom poluotoku. Treći rod je Lissocarpa koji raste po tropskoj Južnoj Americi. Obuhvata manja stablašice i i grmove koje imaju slične karakteristike kao i ostali predstavnici porodice. Opisani rodovi Cargillia, Maba, Royena i Tetraclis nemaju priznatih vrsta, i sinonimni su za Diospyros